cyanic-selkie/wikianc huggingface dataset:
সাইয়্যিদা রুকাইয়া মসজিদ
সাইয়্যিদা রুকাইয়া মসজিদ مَسْجِد ٱلسَّيِّدة رُقَيَّة) সিরিয়ার দামেস্কে অবস্থিত এবং এতে সুকায়না বিনতে হোসাইন (ইমাম হোসাইনের মেয়ে সাকিনা), যাকে হোসাইনের তরুনী কন্যা 'রুকাইয়া' নামেও চিনে - তার কবর রয়েছে।
হেসা আওয়াল কোহিস্তান জেলা
হেসা আওয়াল কোহিস্তান জেলা আফগানিস্তানের কপিসা প্রদেশের বৃহত্তর কোহিন্থান জেলা থেকে নির্মিত একটি নতুন জেলা। জেলাটির রাজধানী শহরের নাম হচ্ছে কোহিস্তান। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৬০,৩০০ জন এর মত, যার মধ্যে খেকে অধিকাংশই তাজিক সম্প্রদায়ের লোকজন বসবাস করে থাকে।
ইতিহাস
১৮৭৯ থেকে ১৮৮০ খ্রিষ্টাব্দের সময়কার কাবুলে ব্রিটিশ দখলদারির বিরুদ্ধে লড়াইয়ে সবচেয়ে শক্তিশালী ও সংগঠিত গোষ্ঠী ছিল কোহটিস্তানের তাজিক সম্প্রদায়।
মাতাদিন বাল্মীকি
মাতাদিন বাল্মীকি ছিলেন ভারতের স্বাধীনতা সংগ্রামী যিনি ১৮৫৭ সালের ভারতীয় বিদ্রোহে অংশ নিয়েছিলেন।তিনি ব্রিটিশ ইস্ট ইন্ডিয়া কোম্পানির একটি ইউনিটে কর্মরত কার্তুজ তৈরির কাজ করতেন। তিনি প্রথম দিকের লোকদের মধ্যে যারা ১৮৫৭ সালের বিদ্রোহের বীজ বপন করেছিলেন।
মার্কো পোলো
মার্কো পোলো (Marco Polo) (১৫ই সেপ্টেম্বর, ১২৫৪-৮ই জানুয়ারি, ১৩২৪) একজন ভেনিসীয় পর্যটক এবং বণিক। পশ্চিমাদের মধ্যে সর্বপ্রথম সিল্ক রোড পাড়ি দিয়ে চীন দেশে এসে পৌঁছানো লোকজনের মধ্যে তিনি ছিলেন অন্যতম। ইউরোপীয়দের কাছে চীনের তৎকালীন নাম ছিল ক্যাথে। এছাড়া তিনি সর্বপ্রথম ইউরোপীয় হিসেবে মঙ্গোলদের সাম্রাজ্যে পদার্পণকারীদের অন্যতম। সে সময় মঙ্গোল সাম্রাজ্যের (চীন) সম্রাট ছিলেন কুবলাই খান। তার বই “লিভ্রে দেস মারভেলেস দ্যু মন্দে” (অর্থঃ বিস্বয়কর পৃথিবীর বর্ণনা) সমগ্র ইউরোপের কাছে এশিয়া এবং চীনের সাথে পরিচয় করিয়ে দেয়। মার্কো পোলোর ভ্রমণ সঙ্গী ছিল তার পিতা নিকোলো এবং চাচা মাফেও পোলো ।
জন্ম ও পরিবার
মার্কো পোলোর সঠিক জন্ম তারিখ ও স্থান সম্পর্কে জানা সম্ভব হয় না। বিভিন্ন জায়গায় কিংবা তথ্য উপাত্যে তার জন্মের যে তারিখ ও স্থান দেওয়া আছে তার প্রায় সবই অনুমানভিত্তিক। বেশিরভাগ ইতিহাসবিদ মনে করেন ইতালির স্যান গিয়োভানি ত্রিসোস্টোমো শহরকেই তার জন্মস্থান হিসেবে ধরে নেওয়া উচিত কারণ তার পার্শবর্তী শহর ভেনিস ছিল তার আপন শহর। আর জন্ম সালের ব্যাপারে অনেকে মনে করেন তিনি ১২৫৪ সালের দিকে জন্মেছিলেন। মার্কো পোলোর বাবা নিকোলো একজন বণিক ছিলেন এবং তিনি মধ্যপ্রাচ্যে গিয়ে ব্যবসা করতেন বেশ ধনসম্পদ অর্জন করেছিলেন। নিকোলো এবং তার ভাই মাফেও মার্কো পোলোর জন্মের আগেই বাণিজ্য যাত্রার রওনা দেন।
১২৬০ সালের দিকে নিকোলো ও মাফেও কন্সটান্টিনোপলে থাকতেন কিন্তু এখানে রাজনৈতীক পরিবর্তনের বাতাস ভারি হচ্ছে টের পেয়ে তারা তাদের সমস্ত সম্পদ বিক্রি করে জহরত কেনেন এবং এশিয়ার দিকে রওনা দেন। এশিয়ায় পৌছে তাদের মঙ্গোল সম্রাট কুবলাই খানের সাথে দেখা হয়। ইতিমধ্যে মার্কো পোলোর জন্ম হয় এবং তার মা মারা যায়। মার্কো পোলো তার চাচা-চাচীর কাছে বড় হতে থাকেন এবং সেইসাথে বাণিজ্য অর্থনীতি ও বিভিন্ন বিষয়ে শিক্ষা দীক্ষা লাভ করতে থাকেন।
জেনোয়ায় বন্দিদশা
১২৯৮ সালে মার্কো পোলো যখন ভেনিসে ফিরলেন তখন ভেনিসের সাথে জেনোয়ার (বর্তমানে ইতালির উত্তর-পশ্চিমে অবস্থিত একটি বড় শহর) যুদ্ধ চলছিল। জেনোয়ার এডমিরাল ল্যাম্বা ডি’ওরি ভেনিসিয়ান একটি জাহাজ ক্রোক করে এবং এর সকল ক্রু ও যাত্রিদের বন্দি করেন। তাদের মধ্যে মার্কো পোলোও ছিলেন। কয়েক মাস ধরে জেলে বন্দি থাকাকালীন আর একজন বন্দি রুস্টচিলো দা পিসাকে তিনি তার ভ্রমনের অভিজ্ঞতা খুলে বলেন। পরবর্তীতে রুস্টচিলো দা পিসা মার্কো পোলোর ভ্রমনের অভিজ্ঞতার সাথে তার নিজের এবং চীন সম্পর্কে শোনা অন্যান্য গল্প একত্রিত এবং সংকলিত করে সেই সংকলনের একটি বই বের করেন যার নাম ছিল “দ্যা ট্রাভেলস অফ মার্কো পোলো” এই বইয়ে মার্কো পোলোর এশিয়া হয়ে চীন যাবার গল্প ছিল যা ইউরোপীয়ানদের মধ্যে ব্যাপক সাড়া ফেলে দেয় এবং এশিয়া ও আরো দূরবর্তী পূর্ব এশিয়া যেমন চীন ও জাপান সম্পর্কে ইউরোপীয়ানদের আগ্রহী করে তোলে।
বিবাহ
মার্কো পোলো ১২৯৯ সালের আগস্ট মাসে বন্দিদশা থেকে মুক্তি পান এবং ভেনিসে ফিরে যান যেখানকার কন্ট্রাডা সান গিয়োভানি শহরে তার বাবা এবং চাচা বৃহৎ আকারের একটি কোম্পানি কিনে রেখেছিল। তাদের সেই কোম্পানি ব্যবসা চালিয়ে যাওয়ার সাথে সাথে মার্কো পোলোও অনেক বিত্তশালি হয়ে ওঠেন। তিনি এশিয়া এবং চীন অভিমুখে অনেক অভিযান পরিচালনার জন্য অর্থায়ন করেছিলেন কিন্তু নিজে আর কখনো ভেনিস ত্যাগ করেন নি। ১৩০০ সালে ভেনিসিয়ান ব্যবসায়ী ভিতাল বাদোরের মেয়ে দান্তা বাদোরকে বিয়ে করেন।
মৃত্যু
thumb|[[ভেনিস|ভেনিসের সিসটাইরের ক্যাসেলো তে স্যান মরেঞ্জো ডি ভেনিসিয়া চার্চ যেখানে মার্কো পোলোকে কবর দেওয়া হয়েছিল। ছবিটি তোলা হয়েছে চার্চটির পূনর্ণির্মানের পরে। ]]
১৩২৩ সালে মার্কো পোলো অসুস্থাবস্থায় শয্যাশায়ী হন। শয্যাশায়ী অবস্থায় তিনি তার সম্পত্তি তার স্ত্রী, তিন মেয়ে, চার্চ এবং আরো কিছু ধর্মীয় সঙ্গগঠনের নামে উইল করেন। কিছু অর্থ তিনি সান লরেঞ্জোর উন্নয়নার্থে রাখেন যেখানে তিনি অন্তিম শয্যা গ্রহণ করতে চেয়েছিলেন। মার্কো পোলোর মৃত্যুর সঠিক দিন তারিখ জানা যায় না তবে ধারণা করা হয় যে ১৩২৪ সালের ৮ কিংবা ৯ জানুয়ারীর মধ্যেই কোন এক সময় তিনি মৃত্যুবরণ করেন।
ভ্রমণপথ
মার্কো পোলোর ভ্রমণ বৃতান্ত বইটি পড়েই ইউরোপের মানুষ চীন, মধ্য এশিয়া সম্পর্কে জানতে পারে। তাদের জন্য এক নতুন দ্বার উন্মোচন হয়। মার্কো পোলোর ভ্রমণ শুরু হয় যখন তার বয়স ৬ বছর। তার বাবা নিকোলো পোলো ও মাফেও পোলো বনিক ছিল। তাদের ব্যবসার প্রধান কেন্দ্র ছিল কনস্টান্টিনোপল-এ। ব্যবসার কাজে মাঝে মাঝে দূর দেশে যেতে হত। একবার গেলেন ক্রিমিয়ায়। সেখান থেকে বখরায়ে। এখানে তাদের দেখা হল কুবলাই খান এর সেনাদল এর সাথে। সেনা দূত তাদের কুবলাই খান এর দরবার এ আমন্ত্রন জানাল। কুবলাই খান তাদের ইউরোপ এর রাজনীতি ও নানাবিধ প্রশ্ন করল। দুই ভাইকে বলা হল পোপের কাছ থেকে ১০০ জন পণ্ডিত লোক যারা সাতটি কাজ (গান, ব্যকরন, জ্যমিতি, পাটিগনিত, জ্যোতিবিদ্যা, অলঙ্কার বিদ্যা,-->
মদনেশ্বর শিব মন্দির
মদনেশ্বর শিব মন্দির হচ্ছে ১২ শতকে নির্মিত হিন্দু মন্দির। মন্দিরটি শিবের অর্চনার জন্য ভারতের সান্তারপুর থেকে শিশুগড়ের পথে গ্যারাজ চক থেকে নেমে যাওয়া শাখা পথ মহাবীর লেনের বাম পাশে অবস্থিত। এখানকার আরাধ্য দেবতা হচ্ছে বৃত্তাকার যোনীপিঠের উপর অবস্থিত শিবলিঙ্গ। এটা এখন ধ্বংসপ্রায়। শুধুমাত্র পাভাগা অংশ টিকে আছে।
স্থাপত্য এবং গঠন
মন্দিরটির উত্তর, পূর্ব ও পশ্চিম তিন পাশে আবাসিক ভবন এবং দক্ষিণ পাশে রাস্তা অবস্থিত। মন্দিরটি পূর্বমুখী এবং বর্গাকার আকারের। অনেক পূর্বেই মন্দিরটি ক্ষতিগ্রস্ত হয়। এর পাভাগ অংশটি পরে সংস্কার করা হয়।
রাফিনিয়া
রাফিনিয়া দিয়াস বেলোলি (জন্ম: ১৪ ডিসেম্বর ১৯৯৬), যিনি রাফিনিয়া নামে পরিচিত, একজন ব্রাজিলীয় পেশাদার ফুটবলারয যিনি উইঙ্গার হিসেবে লা লিগার দল বার্সেলোনা এবং ব্রাজিল জাতীয় দলের হয়ে খেলে থাকেন।
রাফিনিয়ার ফুটবলার জীবনের হাতেখড়ি হয় ব্রাজিলীয় দল আভাই এর হয়ে। ২০১৬ সালে পর্তুগিজ দল ভিতোরিয়া বি এর হয়ে তার পেশাদার ফুটবলার জীবনের সূচনা হয়। তিনি পরবর্তীতে ভিতোরিয়া মূল দলের হয়েও খেলেছেন। ২০১৮ সালে তিনি পর্তুগালের বিখ্যাত ক্লাব স্পোর্টিং সিপিতে পাড়ি জমান ও ২০১৯ সাল পর্যন্ত সেখানে খেলেন। ২০১৯ সালে ২ কোটি ১০ লক্ষ ইউরোর বিনিময়ে ফরাসি ক্লাব রেনেঁ তাকে কিনে নেয়। ২০২০ সালে ১ কোটি ৭০ লক্ষ ব্রিটিশ পাউন্ডের বিনিময়ে তিনি ইংরেজ ক্লাব লিডস ইউনাইটেড এ যোগদান করেন। পরবর্তীতে ২০২২ সালে স্পেনীয় লা লিগার দল বার্সেলোনা তাকে পাঁচ কোটি ব্রিটিশ পাউন্ডের বিনিময়ে কিনে নেয়।
২০২১ সালের ৭ অক্টোবর ভেনেজুয়েলার বিপক্ষে রাফিনিয়ার ব্রাজিল জাতীয় দলে অভিষেক হয়। ১৪ অক্টোবর ২০২১, উরুগুয়ের বিপক্ষে ম্যাচে তিনি তার প্রথম আন্তর্জাতিক গোল করেন।
ডিজনি চ্যানেল (ভারত)
ডিজনি চ্যানেল ডিজনি ইন্ডিয়া প্রাইভেট লিমিটেড পরিচালিত একটি টেলিভিশন চ্যানেল। এই চ্যানেল বিভিন্ন কিডস প্রোগ্রাম যেমন ডোরেমন, মীরা-রয়েল ডিটেকটিভ, ডাকটেলস, সেলফি উইথ বজরঙ্গী, সিম্পল সামোসা ইত্যাদি দেখায়।
জিজিপ্লট২
জিজিপ্লট২ একটি প্যাকেজ যা আর (R) প্রোগ্রামিং ভাষায় ব্যবহার করা হয়, যা পরিসংখ্যান ক্ষেত্রে গ্রাফ অঙ্কন করার জন্য বিশেষ ভূমিকা পালন করা হয়। হ্যাডলি উইকহ্যাম ২০০৫ সালে এই প্যাকেজটি প্রবর্তন করেন, যার পূর্ণ অর্থ হল "গ্রাফিক্যাল গ্রামার প্লট-২", যা বিভিন্ন ধরনের গ্রাফ অঙ্কনের জন্য সহায়তা করে।
আপডেট
জিজিপ্লট২ প্যাকেজটি সর্বশেষ ৪ জানুয়ারি ২০২১ সালে ৩.৩.০ সংস্করণ প্রকাশ করে।
অন্যান্য গ্রাফিক প্যাকেজের সাথে তুলনা
এই প্যাকেজটি বিভিন্ন গ্রাফ অঙ্কনের জন্য বিশেষায়িত, এবং খুব সহজেই বিভিন্ন প্লটিং চিত্রায়নে সহায়তা করে।
জগত দর্পণ
জগত দর্পণ (আক্ষরিকভাবে বিশ্ব দর্পণ) ভারতের গুজরাটের গুজরাটি সংবাদপত্র, এটি মামার গ্রুপের মালিকানাধীন এবং গুজরাটের সর্বাধিক প্রচারিত সাপ্তাহিক।
২০০৫ সালে, সুরাত- ভিত্তিক মামা গ্রুপ সুরাত শহরকে সম্ভাবনার শহর হিসাবে চিহ্নিত করে জরিপ পরিচালনা করেছিল। জরিপ অনুসারে ২০০৫ সালে সুরাত শহরে জগত দর্পণ নামে ১২০০০ অনুলিপি (একটি বিশ্ব রেকর্ড) দিয়ে এই সংবাদপত্রের যাত্রা শুরু হয়েছিল। ১৫ মাসের মধ্যে, এটি গুজরাটের আরও দুটি শহর প্রবেশ করে: সুরাত এবং বড়োদরা শহরে। মামা গ্রুপকে মোকাবেলা করতে শীর্ষস্থানীয় গুজরাটি সংবাদপত্রগুলি রঙিন পৃষ্ঠা নিয়ে আসে, দাম কমায় এবং বেশ কয়েকটি গ্রাহক অফার নিয়ে আসে। তবে, ২০০৯ সালের মধ্যে, জগত দর্পণ ১২০০০ অনুলিপি সহ বৃহত্তম প্রচারিত গুজরাটি সাপ্তাহিক হয়ে ওঠে।
এবিসি (অডিট ব্যুরো অব সার্কুলেশন) অনুসারে জগৎ দর্পন গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ সমৃদ্ধ সংবাদপত্র। এটি প্রকাশিত হয় সুরাত, বড়োদরা থেকে।
জেমস আর্ল জোন্স
জেমস আর্ল জোন্স (James Earl Jones; জন্ম: ১৭ জানুয়ারি ১৯৩১) হলেন একজন মার্কিন অভিনেতা। ষাট বছরের অধিক সময় ধরে তিনি অভিনয় করছেন এবং তাকে "মার্কিন যুক্তরাষ্ট্রের সবচেয়ে প্রখ্যাত ও বৈচিত্রময় অভিনয়শিল্পীদের একজন" এবং "যুক্তরাষ্ট্রের ইতিহাসের অন্যতম সেরা অভিনয়শিল্পী" হিসেবে আখ্যায়িত করা হয়। ১৯৫৭ সালে ব্রডওয়ে মঞ্চে অভিষেকের পর থেকে তিনি একাধিক পুরস্কার ও সম্মাননা অর্জন করেছেন। দ্য গ্রেট হোয়াইট হোপ মঞ্চনাটকে অভিনয় করে তিনি শ্রেষ্ঠ অভিনেতা বিভাগে টনি পুরস্কার অর্জন করেন এবং এর চলচ্চিত্ররূপে (১৯৭০) অভিনয় করে শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। জোন্স তিনটি এমি পুরস্কার অর্জন করেন, তন্মধ্যে ১৯৯০ সালে একই বছরে দুটি পুরস্কার পান। এছাড়া তিনি স্টার ওয়ার্স চলচ্চিত্র ধারাবাহিকে ডার্থ ভেডার ও ডিজনির দ্য লায়ন কিং-এ মুফাসা চরিত্রের জন্য প্রসিদ্ধি অর্জন করেন।
প্রারম্ভিক জীবন
thumb|upright|জেমসের পিতা [[রবার্ট আর্ল জোন্স ল্যাংস্টন হিউজের ডোন্ট ইউ ওয়ান্ট টু বি ফ্রি? (1938) নাটকের প্রচারণামূলক চিত্র]] জেমস আর্ল জোন্স ১৯৩১ সালের ১৭ই জানুয়ারি মিসিসিপি অঙ্গরাজ্যের আর্কাবাটলা শহরে জন্মগ্রহণ করেন। তার মাতা রুথ (বিবাহপূর্ব কনেলি; ১৯১১-১৯৮৬) একজন শিক্ষিকা ও গৃহপরিচারিকা ছিলেন এবং পিতা রবার্ট আর্ল জোন্স (১৯২০-২০০৬) একজন মুষ্টিযোদ্ধা, খানসামা ও গাড়ি চালক ছিলেন। জেমসের জন্মের কিছুদিন পর তার পিতা তাদের পরিবার ছেড়ে চলে যান এবং পরবর্তীকালে নিউ ইয়র্ক ও হলিউডে মঞ্চ ও চলচ্চিত্র অভিনেতা হিসেবে কাজ করেন। ১৯৫০-এর দশকে জেমস ও তার পিতার মধ্যে পুনরায় সুসম্পর্ক স্থাপনের পূর্ব পর্যন্ত তাদের সাক্ষাৎ হয়নি। এক সাক্ষাৎকারে তিনি জানান যে তার পিতামাতা দুজনেই মিশ্র আফ্রিকান-মার্কিন, আইরিশ ও স্থানীয় আমেরিকান বংশোদ্ভূত।
ডুবোজাহাজ-হতে-উৎক্ষিপ্ত নিক্ষেপী ক্ষেপণাস্ত্র
স্থাপনা এবং উন্নয়ন
প্রাথমিক দিকের এসএলবিএমের সংক্ষিপ্ত পরিসরের বেস এবং স্থাপনার অবস্থানগুলি নির্ধারিত করে। ১৯৬০ এর দশকের শেষের দিকে পোলারিস এ-৩ মার্কিন এসএসবিএনগুলিতে ৪,৬০০ কিলোমিটার (২,৫০০ এনএমআই) পরিসীমা দিয়ে মোতায়েন করা হয়েছিল, পোলারিস এ-১ এর ১,৯০০ কিলোমিটার (১,০০০ এনএমআই) রেঞ্জ থেকে দুর্দান্ত উন্নতি করা হয়েছিল। এ-৩ তে তিনটি ওয়ারহেডও ছিল যা একটি একক লক্ষ্যকে ঘিরে একটি প্যাটার্নে অবতরণ করেছিল। ইয়াঙ্কি শ্রেণিতে প্রাথমিকভাবে আর-২৭ জাইব ক্ষেপণাস্ত্র (এসএস-এন-৬) সহ ২,৪০০ কিলোমিটার (১,৩০০ এনএমআই) দিয়ে সজ্জিত ছিল। সোভিয়েতদের তুলনায় আমেরিকা তার বেসিং ব্যবস্থাতে অনেক বেশি ভাগ্যবান ছিল। গুয়ামে ন্যাটো এবং মার্কিন দখলের জন্য মার্কিন এসএসবিএনগুলি ১৯৭০ এর দশকের মাঝামাঝি সময়ে হলি লচ, স্কটল্যান্ড, রোটা, স্পেন এবং গুয়ামের অ্যাডভান্সড রেফিট সাইটগুলিতে মোতায়েন করা হয়েছিল, ফলস্বরূপ সোভিয়েত ইউনিয়ন নিকটবর্তী অঞ্চলে টহল দেওয়ার জন্য স্বল্প ট্রানজিটের ক্ষেপণাস্ত্র তৈরি করে।
প্রকারভেদ
কয়েক ধরনের এসএলবিএম (বর্তমান, অতীত এবং নির্মাণাধীন) এর মধ্যে রয়েছে:
অ-সামরিক ব্যবহার
কিছু প্রাক্তন রাশিয়ান এসএলবিএম উপগ্রহ উৎক্ষেপণের জন্য ভোলা এবং শিটিলের উৎক্ষেপন যানে রূপান্তরিত করা হয়েছে -এটি উৎক্ষেপণ করা হয় ডুবোজাহাজ থেকে বা জমির কোন উৎক্ষেপণ ক্ষেত্র থেকে।
সন্তোষ জমিদার বাড়ি
সন্তোষ জমিদার বাড়ি বাংলাদেশ এর টাঙ্গাইল জেলার টাঙ্গাইল সদর উপজেলার সন্তোষ গ্রামে অবস্থিত এক ঐতিহাসিক জমিদার বাড়ি।
ইতিহাস
প্রায় ১৮০০ শতকে জমিদার মন্মথনাথ রায় এই জমিদার বংশ ও জমিদার বাড়ির গোড়াপত্তন করেন। এই জমিদার বংশধররা ছিলেন শিক্ষানুরাগী। তারা তাদের জমিদারী আমলে বাংলাদেশের আনাচে-কানাচে অনেক শিক্ষা প্রতিষ্ঠান গড়ে তোলেন। এই বাড়িতেই জন্ম নেন তিন মহিলা শিক্ষানুরাগী জাহ্নবী চৌধুরানী, দিনমনি চৌধুরানী এবং বিন্দুবাসিনী চৌধুরানী। তারা বর্তমান সময়ের জগন্নাথ বিশ্ববিদ্যালয় ও ময়মনসিংহের আনন্দমোহন কলেজ প্রতিষ্ঠা করেন। এছাড়াও আরো অনেক শিক্ষা প্রতিষ্ঠান তারা তাদের জীবদ্দশায় প্রতিষ্ঠা করে গেছেন। বংশপরামপণায় এই জমিদার বংশধররা তাদের পরিচালনা করতে থাকেন। পরবর্তীতে জমিদারী প্রথা বিলুপ্ত হলে জমিদার বাড়ির শেষ জমিদার গোলকনাথ চৌধুরী তার পরিবারবর্গ নিয়ে ভারতে চলে যান।
আতালা মসজিদ, জৌনপুর
আতালা মসজিদ ভারতের উত্তর প্রদেশের জৌনপুরে অবস্থিত । এটি ১৪ শতকের মসজিদের মধ্যে একটি।
এটি শাহী কিলা, জৌনপুর থেকে ৩০০ মিটার দূরে। এটি জৌনপুর থেকে ২.২ কিমি উত্তর-উত্তরপূর্বে, জাফরাবাদের উত্তর-পশ্চিমে ৭.৩ কিমি, মারিয়াহুর উত্তর-উত্তরপূর্বে ১৬.৮ কিমি, কিরাকাতের ২৩.৬ কিমি পশ্চিম-উত্তর-পশ্চিমে কিমি অবস্থিত।
বর্ণনা
এর উচ্চতা ১০০ ফুটের বেশি। প্রবেশের জন্য তিনটি বিশাল গেটওয়ে রয়েছে। মসজিদটির মোট পরিধি ২৪৮ ফুট। ১৩৯৩ খ্রিস্টাব্দে ফিরোজ শাহ এর নির্মাণ কাজ শুরু করে।
মসজিদের কেন্দ্রীয় আঙিনায় মাদারসা দিন দুনিয়া নামে একটি মাদ্রাসা অবস্থিত। মসজিদটি ভারতের প্রত্নতাত্ত্বিক জরিপ অধিদপ্তরের (ইউপি)। এবং ভারতের প্রত্নতাত্ত্বিক জরিপ বিভাগের স্মৃতিস্তম্ভের তালিকায় রয়েছে।
স্থাপত্য
কেন্দ্রীয় গম্বুজটি মাটি থেকে প্রায় ১৭ মিটার উঁচু, কিন্তু লম্বা টাওয়ারের কারণে (২৩ মিটার) সামনে থেকে দেখা যায় না।
স্লেট
ব্যবহার
থাম্ব|স্লেট-মুখী চার্জ এবং বাড়ি, জার্মানী থাম্ব|স্লেট টাইটেল ওয়ার্ক, জার্মানী স্লেট ছাদে ব্যবহার করা যায়, যা স্লটার দ্বারা ইনস্টল করা হয়। স্লেটে দুটি ভাংগা লাইন রয়েছে - ক্লিভেজ এবং গ্রেইন। এগুলোর জন্য স্লেটকে যা পাতলা শীটে বিভক্ত করা সম্ভব হয়। আবার যখন ভাঙা হয়, তুলনামূলকভাবে সমতল এবং স্ট্যাকের সহজ থাকা অবস্থায় স্লেট একটি স্বাভাবিক আকৃতি বজায় রাখে।
জোংড়া ইউনিয়ন
জোংড়া ইউনিয়ন বাংলাদেশের লালমনিরহাট জেলার পাটগ্রাম উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী ছিটমহল বিশিষ্ট এলাকা। এ ইউনিয়নের ধবলগুড়ি সম্পূর্ণ ভারতের ভিতরে অবস্থিত।
অবস্থান ও আয়তন
জোংড়া ইউনিয়ন লালমনিরহাট জেলার উত্তরের উপজেলা পাটগ্রামের একটি সীমান্তবর্তী ইউনিয়ন। এ ইউনিয়নের উত্তরে একই উপজেলার জগতবেড় ইউনিয়ন, পূর্বে ভারতের শিলিগুড়ি জেলা, দক্ষিণে বাউরা ইউনিয়ন এবং পশ্চিমে কুচলিবাড়ী ইউনিয়ন অবস্থিত।
প্রশাসনিক এলাকা
জোংড়া ইউপি ৭টি মৌজা নিয়ে গঠিত, মৌজাসমূহ ৯টি প্রশাসনিক ওয়ার্ডে বিভক্ত।
এ ইউনিয়নের বর্তমান চেয়ারম্যান হলেন মোঃ আশরাফ আলী।
জনসংখ্যা
জোংড়া ইউনিয়নের মোট জনসংখ্যাঃ ২৬,২৮৩ জন যারা ৫৭৭৬টি পরিবারে বসবাস করে, যার মধ্যে নারী ১২৯৯৮ জন এবং পুরুষ ১৩২৮৫ জন।
শিক্ষা :
প্রাথমিক বিদ্যালয় -
* সোহেল বাগ সরকারি প্রাথমিক বিদ্যালয়
* ২ নং জোংড়া সরকারি প্রাথমিক বিদ্যালয়
* ১ নং শিবরাম সরকারি প্রাথমিক বিদ্যালয়
* নাজির গোমানী সরকারি প্রাথমিক বিদ্যালয়
* ধবলগুড়ি সরকারি প্রাথমিক বিদ্যালয়
* চতুরবাড়ি সরকারি প্রাথমিক বিদ্যালয়
* মমিনপুর সরকারি প্রাথমিক বিদ্যালয়।
মাধ্যমিক বিদ্যালয় :
* জোংড়া ন্যাশনাল উচ্চ বিদ্যালয়
* ধবল গুড়ি উচ্চ বিদ্যালয়
* বাশঁ কাটা মাধ্যমিক বিদ্যালয়
* আলাউদ্দিন নগর মাদ্রাসা।
নর্থবেঙ্গল টেকনিক্যাল এন্ড বিএম কলেজ।
বদতমিজ (১৯৬৬-এর চলচ্চিত্র)
বদতমিজ (बदतमीज़) হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। মনমোহন দেসাই-এর পরিচালনায় চলচ্চিত্রটিতে নায়ক-নায়িকা ছিলেন শাম্মী কাপুর এবং সাধনা শিবদাসানি।
কোবামেলো কোদিসাং
কোবামেলো কোদিসাং (Kobamelo Kodisang; জন্ম: ২৮ আগস্ট ১৯৯৯) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল ক্লাব ব্রাগা যুব এবং দক্ষিণ আফ্রিকা অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, কোদিসাং দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কোবামেলো কোদিসাং ১৯৯৯ সালের ২৮শে আগস্ট তারিখে দক্ষিণ আফ্রিকার সেরালেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কোদিসাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
ইলকায় গুন্দোয়ান
ইলকায় গুন্দোয়ান (İlkay Gündoğan; জন্ম: ২৪ অক্টোবর ১৯৯০) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০০৮ সালে, গুন্দোয়ান জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় চার বছর যাবত জার্মানির বয়সভিত্তিক দলের হয়ে খেলার পর, তিনি ২০১১ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৬৬ ম্যাচে ১৭টি গোল করেছেন।
প্রারম্ভিক জীবন
ইলকায় গুন্দোয়ান ১৯৯০ সালের ২৪শে অক্টোবর তারিখে জার্মানির গেলসেনকির্খেনের তুর্কি পরিবারে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্লাব ফুটবল
২০১১ সালের ৫ই মে তারিখে, নুর্নবার্গ হতে ৪ মিলিয়ন ইউরোর বিনিময়ে আরেক জার্মান ক্লাব বরুসিয়া ডর্টমুন্ডে ৪ বছরের চুক্তিতে যোগদান করেছিলেন। ২৩শে জুলাই তারিখে শালকের বিরুদ্ধে ম্যাচে তিনি বরুসিয়া ডর্টমুন্ডের হয়ে অভিষেক করেছেন। ১৭ই ডিসেম্বর তারিখে তিনি বরুসিয়া ডর্টমুন্ডের হয়ে প্রথমবারের মতো গোল করেছেন; ফ্রাইবুর্গের বিরুদ্ধে উক্ত ম্যাচে বরুসিয়া ডর্টমুন্ড ৪–১ গোলের ব্যবধানে জয়লাভ করেছিল। ২০১৫ সালের ৩০শে এপ্রিল তারিখে, তিনি এক ঘোষণায় জানিয়েছিলেন যে তিনি বরুসিয়া ডর্টমুন্ডের সাথে চুক্তি নবায়ন করবেন না এবং তার চুক্তি ২০১৬ সালের ৩০শে জুলাই তারিখে সমাপ্ত হবে।
২০১৬ সালের ২রা জুন তারিখে, তিনি ৪ বছরের চুক্তিতে ম্যানচেস্টার সিটিতে যোগদান করেছিলেন। তাকে দলে অন্তর্ভুক্ত করতে ম্যানচেস্টার সিটি আনুমানিক ২০ মিলিয়ন ইউরো খরচ করেছিল। তিনি ম্যানচেস্টার সিটির তৎকালীন ম্যানেজার পেপ গার্দিওলার অধীনে ম্যানচেস্টার সিটিতে স্থানান্তরিত প্রথম খেলোয়াড় ছিলেন। ১৪ই সেপ্টেম্বর তারিখে, উয়েফা চ্যাম্পিয়নস লিগে বরুসিয়া মনশেনগ্লাডবাখের বিরুদ্ধে অভিষেক করেছেন। এর চার দিন পর বোর্নমাথের বিরুদ্ধে তিনি প্রিমিয়ার লিগে তার প্রথম গোল করেছেন।
২০২৩ সালে ম্যানচেস্টার সিটির সিটির হয়ে প্রিমিয়ার লিগ, এফ এ কাপ ও উয়েফা চ্যাম্পিয়নস লিগ জয়লাভ করে ট্র্যাবল সম্পূর্ণ করেছেন। ২০২৩ সালে ২৬ জুন তারিখে, গুন্দোয়ান বার্সেলোনায় যোগদান করেছেন।
আন্তর্জাতিক ফুটবল
গুন্দোয়ান জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৫ বছরে ২৩ ম্যাচে অংশগ্রহণ করে ১টি গোল করেছেন।
জেসাস ডে তাভার‌্যাঙ্গুর ধ্বংসাবশেষ
জেসাস ডে তাভার‌্যাঙ্গু (Ruinas jesuíticas de Jesús y Trinidad) রোমান ক্যাথলিক ধর্মাবলম্বীদের যিশু সম্প্রদায়ভূক্ত ছোট গৃহ ছিল। বর্তমানে এটি প্যারাগুয়ের ইতাপুয়া ডিপার্টমেন্ট এলাকায় অবস্থিত। ধর্মীয় কার্যাবলী সম্পাদনের লক্ষ্যে পরিচালিত মিশন ভবনের ধ্বংসাবশেষ ত্রিনিদাদের সাথে একত্রে ১৯৯৩ সালে জাতিসংঘ অনুমোদিত বিশ্ব ঐতিহ্যবাহী স্থানের সাথে অন্তর্ভুক্ত হয়েছে।
ইতিহাস
প্যারাগুয়েতে অবস্থিত জেসুইট ধ্বংসাবশেষ সম্ভবতঃ দক্ষিণ আমেরিকার সেরা সংরক্ষণাগার হিসেবে রয়েছে। এতে জেসাস, স্যান কসমে ওয়াই ড্যামিয়ান ও ত্রিনিদাদ মিশনও অন্তর্ভুক্ত আছে।
যাতায়াত ব্যবস্থা
জেসাস ও ত্রিনিদাদের ধ্বংসাবশেষের মাঝ দিয়েই এনকার্নাসিওনের ৬ নম্বর রুট চলে গেছে। উভয় স্থানের প্রবেশদ্বারে প্রতীক চিহ্ন রয়েছে। জেসাস ডে তাভার‌্যাঙ্গুর ধ্বংসাবশেষে প্রবেশের জন্য শক্ত রাস্তা ব্যবহার করতে হয় যা এনকার্নাসিওন থেকে ‘কেএম ৩১’-এ অবস্থিত ত্রিনিদাদ থেকে ১০০ মিটার দূরে অবস্থিত।
ওয়াকার আনোয়ার
ওয়াকার আনোয়ার (জন্ম ২৬ আগস্ট ১৯৮৯) একজন পাকিস্তানি ক্রিকেটার । ২৩ অক্টোবর, ২০১৩ সালে ২০১৩-১৪ কায়েদ-ই-আজম ট্রফিতে করাচি ব্লুজের হয়ে প্রথম-শ্রেণীর ক্রিকেটে অভিষেক ঘটে।
তাবারে ভাযকেজ
তাবারে রামোন ভাযকেজ রোসাস (স্প্যানিশ ভাষায়: Tabaré Ramón Vázquez Rosas; ) উরুগুয়ের প্রাক্তন রাষ্ট্রপতি। তিনি ৩১শে অক্টোবর, ২০০৪ সালে রাষ্ট্রপতি নির্বাচিত করা হয়ে, ১লা মার্চ, ২০০৫ সালে দপ্তর গ্রহণ করেছিল এবং ১লা মার্চ, ২০১০ সাল পর্যন্ত উরুগুয়ের রাষ্ট্রপতি ছিলেন। তিনি ব্রড ফ্রন্ট দলের নেতা। তিনি উরুগুয়ের আদিবাসীদের বংশোদ্ভুত। পেশাগত জীবনে তিনি একজন চিকিৎসক এবং ক্যান্সার বিশেষজ্ঞ।
রাজনৈতিক জীবন
২০০৫ সালে ভোটে অংশ নিয়ে জয় লাভ করেন।
আন্তঃক্রিয়াভিত্তিক যোগাযোগ মাধ্যম
আন্তঃক্রিয়াভিত্তিক যোগাযোগ মাধ্যম বাক্যটি দিয়ে ব্যবসায়িক পণ্য ও পরিষেবা উৎপাদন ও বিতরণবোঝায়, যার মাধ্যমে বিনোদন মান (বা ফলাফল) সরাসরি প্রতিক্রিয়া দ্বারা ব্যবহারকারীদের প্রভাবিত করতে পারে।
মুহাম্মদ আল রুবাই
মুহাম্মদ আল রুবাই আল ইয়ামি (محمد الربيعي‎, Mohammed Al Rubaie; জন্ম: ১৪ আগস্ট ১৯৯৭; মুহাম্মদ আল রুবাই নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল আহলি এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৬ সালে, আল রুবাই সৌদি আরব অনূর্ধ্ব-১৯ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০২০ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। তিনি সৌদি আরবের হয়ে ২০১৯ এএফসি এশিয়ান কাপে অংশগ্রহণ করেছেন।
প্রারম্ভিক জীবন
মুহাম্মদ আল রুবাই আল ইয়ামি ১৯৯৭ সালের ১৪ই আগস্ট তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আল রুবাই জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
ম্যারি ড্র্যাঙ্গা ক্যাম্পবেল
ম্যারি ড্র্যাঙ্গা ক্যাম্পবেল (১৮৬৭- ৮ আগস্ট, ১৯৫৭) ছিলেন একজন আমেরিকান সমাজকর্মী এবং অন্ধত্ব প্রতিরোধ ও পুনর্বাসনের কাজে সক্রিয় কর্মী। তাঁর প্রকৃত নাম ম্যারি ওগডেন ড্র্যাঙ্গা।
শৈশব ও শিক্ষাজীবন
ম্যারি ওগডেন ড্র্যাঙ্গা ক্যালিফোর্নিয়ায় জন্মগ্রহণ করেছিলেন। তিনি নীলস জি. ও. ড্র্যাঙ্গা এবং ইনজেবার্গ আর্নাস (এমিলি ওগডেন) ড্র্যাঙ্গার কন্যা। তাঁর বাবা-মা ছিলেন নরওয়ের অভিবাসী। তিনি ১৯০০ থেকে ১৯০৩ সাল পর্যন্ত স্ট্যানফোর্ড বিশ্ববিদ্যালয়ে পাঠাগার প্রশিক্ষণ কোর্স গ্রহণ করেছিলেন, ক্যালিফোর্নিয়া বিশ্ববিদ্যালয় থেকে গ্রন্থাগার বিষয়ক সনদপত্র অর্জন করেছিলেন। পাশাপাশি ১৯০৯ এবং ১৯১০ সালে শিকাগো স্কুল অফ সিভিকস অ্যান্ড ফিলানথ্রোপিতেও এবিষয়ে কোর্স করেছিলেন।
তাঁর বোন উইলহেমিনা ড্র্যাঙ্গা ক্যাম্পবেল (১৮৭১-১৯১১) ছিলেন শিল্পকলার একজন শিক্ষক। তিনি অন্ধত্ব ও অন্ধদের নিয়ে কাজ করেছিলেন। তাঁর অপর বোন, আমেলিয়া ড্র্যাঙ্গা (১৮৬৬-১৯৩৩) একজন চিকিৎসক ছিলেন। শিল্পী হেলেন টমাস ড্র্যাঙ্গা (১৮৬৬-১৯২৭) ছিলেন তাঁদের ভাবী।
কর্মজীবন
১৯০৩ থেকে ১৯০৯ সাল পর্যন্ত মেরি ড্র্যাঙ্গা ক্যাম্পবেল ইন্ডিয়ানা বিশ্ববিদ্যালয়ের গ্রন্থাগারে ছয় বছর প্রধান পুস্তক তালিকা প্রস্তুতকারীর দায়িত্বে ছিলেন। তিনি ইউজেনিক্স রেকর্ড অফিসের শিকাগোকেন্দ্রিক মাঠপ্রতিনিধি ছিলেন এবং বেন-ইসমাইল ট্রাইব তদন্তে সক্রিয় ছিলেন। বিয়ের পরে, তিনি ওহাইও দৃষ্টিপ্রতিবন্ধী স্কুলের সহকারী পরিচারিকা হিসাবে কাজ করেছিলেন।
ব্যক্তিগত জীবন
১৯১২ সালে মেরি ড্র্যাঙ্গা তাঁর বোনের বিপত্নীক স্বামী চার্লস ফ্রান্সিস ফকনার ক্যাম্পবেলকে (১৮৭৬-১৯৩৫) বিয়ে করেছিলেন, তিনি অন্ধদের শিক্ষিকা স্যার ফ্রান্সিস জোসেফ ক্যাম্পবেলের ছেলে। ১৯৫৭ সালে পেন্সিলভেনিয়ার রিড্সভিলে তাঁর এক ভাগ্নির সাথে থাকাকালে ৯০ বছর বয়সে তিনি মারা গিয়েছিলেন।
মোসি রাজ
মোশে "মোসি" রাজ (מֹשֶׁה "מוּסִי" רָז, জন্ম ১৯ ডিসেম্বর ১৯৬৫) একজন ইসরায়েলি রাজনীতিবিদ। তিনি বর্তমানে মেরেৎজ দলের সদস্য হিসেবে নেসেটের সদস্য।
রাজনৈতিক পেশা
তিনি ২০০৩ সালের নির্বাচনের জন্য দলের তালিকায় অষ্টম স্থান অর্জন করেন, কিন্তু দল ছয় টি আসনে হ্রাস পেলে তিনি তার আসন হারান। ২০০৬ সালের নির্বাচনের জন্য রাজকে তালিকায় দশম স্থানে রাখা হয়, কিন্তু দলটি মাত্র পাঁচটি আসন জিতেছিল। ২০০৯ সালের নির্বাচনের পূর্বে তিনি মেরেৎজ তালিকায় চতুর্থ স্থান অর্জন করেন কিন্তু দলটি মাত্র তিনটি আসনে জয়লাভ করে।
২০১১ সালে পুলিশ তাকে একটি রেডিও স্টেশন পরিচালনার জন্য জিজ্ঞাসাবাদ করেছিল যা তারা বলেছিল যে অবৈধভাবে সম্প্রচার করা হয়েছে।
রাজ তার আসন ছেড়ে দেওয়ার পর মেরেটজ নেতা জেহাভা গাল-অনের পরিবর্তে ২২ অক্টোবর ২০১৭ তারিখে নেসেটে পুনরায় প্রবেশ করেন।
রাজ সক্রিয়ভাবে রুয়ান্ডায় আশ্রয়প্রার্থীদের দেশত্যাগ করার স্বল্পকালীন ইসরায়েল সরকারের নীতির বিরোধিতা করতে সক্রিয় ছিলেন। ২০১৮ সালের ফেব্রুয়ারিতে, তিনি মিচাল রোজিনের সাথে রুয়ান্ডা পরিদর্শন করেন, সেই সরকারকে নির্বাসন পরিকল্পনায় সহযোগিতা শেষ করার চেষ্টা করার জন্য। ২০১৯ সালের এপ্রিল নির্বাচনে তিনি তার আসন হারান।
রাজকে ২০২১ সালের নির্বাচনের জন্য মেরেটজের তালিকায় ষষ্ঠ স্থানে রাখা হয়েছিল। মেরেটজ ছয়টি আসনে জয়ী হওয়ায় তিনি নেসেটে তার আসন ফিরে পান।
পুরস্কার
২০১০ সালে, রাজ সহকর্মী মায়সা বারানসি-সিনিওরার সাথে অল ফর পিস রেডিওতে তার কাজের জন্য লন্ডনের ইন্টারন্যাশনাল মিডিয়া অ্যাওয়ার্ডে ইন্টারন্যাশনাল কাউন্সিল ফর প্রেস অ্যান্ড ব্রডকাস্টিং থেকে শান্তিতে অসামান্য অবদান প্রদান করে।
দেবতাখুম
দেবতাখুম বান্দরবান জেলার একটি প্রাকৃতিক সৌন্দর্যমণ্ডিত জায়গা। এখানে দুইপাশে উঁচু পাহাড়ের মাঝখানে স্বচ্ছ পানি প্রবাহিত হতে থাকে। এটি পর্যটকদের জন্য একটি আকর্ষণীয় স্থান।
অবস্থান
দেবতাখুম বান্দরবান জেলার রোয়াংছড়ি উপজেলায় অবস্থিত।
বর্ণনা
বান্দরবানের স্থানীয়দের মতে এটি প্রায় ৫০ ফুট গভীর এবং প্রায় ৬০০ ফুট দীর্ঘ। এর কাছেই শীলবাঁধা ঝরনা। এই খুমের দুইপাশে রয়েছে বিশাল জঙ্গল। খাড়া পাহাড়ের কারণে খুমের ভিতর সরাসরি সূর্যের আলো পৌঁছায় না। তাই খুমের যত ভিতরে যাওয়া যায় ততই শীতল মনে হয়। জায়গাটি খুব শান্ত এবং কোলাহলমুক্ত। এর পানিও বেশ স্বচ্ছ। বাঁশের ভেলায় চেপে এই খুমের ভিতর যাওয়া পর্যটকদেরকে এক রোমাঞ্চকর অনুভূতি দেয়, যা যেকোন মানুষকে খুব সহজে প্রকৃতির প্রেমে আকৃষ্ট করবে।
ভ্রমণপথ
বান্দরবান টাউন থেকে প্রথমে রোয়াংছড়ি আসতে হবে। রোয়াংছড়ি থেকে কচ্ছপতলী বাজার এসে লিরাগাঁও সেনানিবাসে অনুমতি নিতে হয়। সেখান থেকে ঘণ্টাখানেক ট্রেকিং করে শীলবাঁধা পাড়া যাওয়া যায়। শীলবাঁধা পাড়ার কাছেই দেবতাখুম। তবে দেবতাখুমের আগে পং সু আং নামের আরেকটি খুম পার হতে হয়। বর্ষাকালে এই খুমের ট্রেকিং পথ কিছুটা দুর্গম হয়ে ওঠে। বর্ষার সময় বা অন্য কোন সময়ই গাইড ছাড়া এখানে যাওয়া নিরাপদ নয়। সাঁতার না জানা থাকলে খুমের ভিতর যাওয়ার আগে লাইফ জ্যাকেট পরে নেওয়া উচিত।
অ্যাভারোয়েস ইন্টারন্যাশনাল স্কুল
অ্যাভারোয়েস ইন্টারন্যাশনাল স্কুল একটি ইসলামি ইংরেজি মাধ্যম স্কুল যা ঢাকার মোহাম্মদপুরে অবস্থিত। এই স্কুলটি বাংলাদেশ শিক্ষা মন্ত্রণালয় দ্বারা স্বীকৃত এবং ব্রিটিশ কাউন্সিল এবং পিয়ারসন কর্তৃক প্রাথমিক ও মাধ্যমিক উভয় বিভাগের জন্য ইংরেজি মাধ্যমের শিক্ষাপ্রতিষ্ঠান হিসাবে অনুমোদিত।
ইতিহাস
অ্যাভেরোস ইন্টারন্যাশনাল স্কুল ২০১৫ সালে লালমাটিয়ায় প্রতিষ্ঠিত হয়েছিল। মিরপুরে এর একটি শাখা রয়েছে।
এখানে প্লে গ্রুপ থেকে এ লেভেল পর্যন্ত ইংলিশ মিডিয়াম শিক্ষার সুযোগ রয়েছে, যা এডেক্সেল বোর্ডের অধীনে অনুষ্ঠিত আন্তর্জাতিক জিসিএসই ও লেভেল এবং আন্তর্জাতিক এ লেভেল পরীক্ষার মাধ্যমে যাচাই করা হয়।
বিদ্যালয়ের প্রধান শিক্ষক মোহাম্মদ আনিসুর রহমান, তিনি ২০০৭ সাল থেকে ব্রিটিশ কাউন্সিল বাংলাদেশের স্থানীয় ওয়ার্কিং পার্টনার ছিলেন। এখানে ১২০০ এরও বেশি শিক্ষার্থী এবং ১৫০ জন শিক্ষক কর্মচারী রয়েছে।
সাংস্কৃতিক কার্যক্রম
প্রতি বছর স্কুলটি জাতীয় বীরদের শ্রদ্ধা জানাতে জাতীয় দিবস উদ্‌যাপন করে। এবং বাংলাদেশের মুক্তিযুদ্ধের মুক্তিযোদ্ধাদের শ্রদ্ধা জানাতে অনুষ্ঠানের আয়োজন করে। বিজয় মাসে স্কুলে মাসব্যাপী কার্যক্রম পরিচালনা করে। স্বাধীনতা দিবস এবং আন্তর্জাতিক মাতৃভাষা দিবসে বিভিন্ন ধরনের ইভেন্টের মাধ্যমে বিপুল সংখ্যক শিক্ষার্থীর অংশগ্রহণে উদযাপিত হয়।
জিল কেলি (অভিনেত্রী)
জিল কেলি (জন্ম ফেব্রুয়ারি ১, ১৯৭১) একজন মার্কিন পর্নোগ্রাফিক অভিনেত্রী, পরিচালক এবং প্রযোজক। কেলি এভিএন হল অফ ফেমে অন্তর্ভুক্ত।
কর্মজীবন
কেলির মঞ্চের নামটি ফারাহ ফাউসেট এবং জ্যাকলিন স্মিথ দ্বারা চিত্রিত চার্লিস অ্যাঞ্জেলসের চরিত্রগুলির নাম থেকে নেওয়া হয়েছিল। তিনি তার নিজের শহরে বেবিডলস প্রাপ্তবয়স্ক বিনোদন থিয়েটারে স্ট্রিপার হিসাবে শুরু করেছিলেন, প্রথম ১৫ বছর বয়সে মিথ্যা পরিচয় দিয়ে। তিনি তার তৎকালীন প্রেমিকের সাথে সম্পর্ক ছিন্ন করার পরে, তিনি ক্লাবকে তার প্রকৃত বয়সের কথা জানিয়েছিলেন, যার কারণে তারা তাকে বরখাস্ত করেছিল। কেলি যখন ১৮ বছর বয়সী তখন তিনি ক্লাবে ফিরে আসেন, মন্তব্য করেন যে "তারা আমাকে চিনতেও পারেনি।"
পরে তিনি সান ফ্রান্সিসকোর ও'ফারেল থিয়েটারে টিফানি মিলিয়নের সাথে লাইভ সেক্স শো করেন।
নেলসন ম্যান্ডেলা
ম্যান্ডেলা ব্রিটিশ দক্ষিণ আফ্রিকার এমভেজোর এক অভিজাত পরিবারে জন্মগ্রহণ করেন। তিনি ফোর্ট হেয়ার বিশ্ববিদ্যালয় ও ভিটভাটারস্র্যান্ট বিশ্ববিদ্যালয়ে আইন বিষয়ে পড়াশোনা করেন এবং জোহানেসবার্গে আইনজীবী হিসেবে কর্মজীবন শুরু করেন। সেখানে তিনি উপনিবেশ-বিরোধী কার্যক্রম ও আফ্রিকান জাতীয়তাবাদী রাজনীতিতে জড়িয়ে পড়েন। তিনি ১৯৪৩ সালে আফ্রিকান ন্যাশনাল কংগ্রেসে যোগ দেন এবং ১৯৪৪ সালে ইয়ুথ লিগ প্রতিষ্ঠায় সক্রিয় ভূমিকা পালন করেন। তিনি সশস্ত্র সংগঠন উমখন্তো উই সিযওয়ের নেতা হিসাবে বর্ণবাদবিরোধী আন্দোলনে সক্রিয়ভাবে অংশ নেন। ১৯৬২ সালে দক্ষিণ আফ্রিকার সরকার তাকে গ্রেপ্তার করে ও অন্তর্ঘাতসহ নানা অপরাধের দায়ে যাবজ্জীবন কারাদণ্ড দেয়।
ম্যান্ডেলা ২৭ বছর কারাবাস করেন। এর অধিকাংশ সময়ই তিনি ছিলেন রবেন দ্বীপ, পলসমুর কারাগার ও ভিক্টর ভার্স্টার কারাগারে। জাতীয় ও আন্তর্জাতিক চপের মুখে এবং বর্ণবাদী গৃহযুদ্ধের আতঙ্কে রাষ্ট্রপতি এফ. ডব্লিউ. ডি ক্লার্ক ১৯৯০ খ্রিস্টাব্দের ১১ই ফেব্রুয়ারি তাকে কারামুক্ত করার নির্দেশ দেন। কারামুক্তি লাভের পর তিনি দক্ষিণ আফ্রিকার শ্বেতাঙ্গ সরকারের সঙ্গে বর্ণবাদ নিপাতের প্রচেষ্টায় শান্তি আলোচনায় অংশ নেন। এর ফলশ্রুতিতে ১৯৯৪ খ্রিস্টাব্দে সব বর্ণের মানুষের অংশগ্রহণে সাধারণ নির্বাচন অনুষ্ঠিত হয়। এই নির্বাচনে ম্যান্ডেলা তার দল এএনসি'র হয়ে নির্বাচনে অংশগ্রহণ করেন এবং জয়লাভ করে রাষ্ট্রপতিত্ব গ্রহণ করেন। এর মধ্য দিয়ে দক্ষিণ আফ্রিকায় বর্ণবাদের অবসান ঘটে এবং গণতন্ত্র প্রতিষ্ঠিত হয়।
গণতন্ত্র ও সামাজিক ন্যায়ের প্রতীক হিসেবে গণ্য ম্যান্ডেলা ২৫০টিরও অধিক পুরস্কার পেয়েছেন। এর মধ্যে উল্লেখযোগ্য হল ভারত সরকার প্রদত্ত ১৯৯০ খ্রিষ্টাব্দে ভারতরত্ন পুরস্কার ও ১৯৯৩ খ্রিষ্টাব্দে নোবেল শান্তি পুরস্কার। তাছাড়াও তিনি ১৯৮৮ সালে শাখারভ পুরস্কারের অভিষেক পুরস্কারটি যৌথভাবে অর্জন করেন। দক্ষিণ আফ্রিকায় ম্যান্ডেলা তার গোত্রের নিকট মাদিবা নামে পরিচিত, যার অর্থ হল "জাতির জনক"।
জন্ম ও পারিবারিক পরিচিতি
নেলসন ম্যান্ডেলা ১৯১৮ সালের ১৮ই জুলাই দক্ষিণ আফ্রিকার তৎকালীন কেপ প্রদেশের থেম্বু রাজবংশের ক্যাডেট শাখায় উমতাতার নিকটবর্তী ম্‌ভেজো গ্রামে জন্মগ্রহণ করেন। তার নামের মধ্যাংশ রোলিহ্লাহ্লা একটি খোসা ভাষার শব্দ, যার অর্থ "সমস্যা সৃষ্টিকারী"; তার জীবনের শেষভাগে তিনি তার বংশের নাম "মাদিবা" হিসেবে পরিচিতি অর্জন করেন। তার প্রপিতামহ নগুবেংচুকা (মৃত্যু ১৮৩২) ছিলেন  দক্ষিণ আফ্রিকার বর্তমান পূর্ব কেপ প্রদেশের ট্রান্সকেই অঞ্চলের থেম্বু জাতিগোষ্ঠীর ইনকোসি এনখুলু অর্থাৎ রাজা।  এই রাজার এক পুত্র ম্যান্ডেলা হলেন নেলসন ম্যান্ডেলার পিতামহ। নেলসনের বংশগত নাম ম্যান্ডেলাই এই পিতামহ থেকেই পাওয়া। তবে নেলসনের পিতামহী ইক্সহিবা গোত্রের হওয়ায় রীতি অনুযায়ী তার ক্যাডেট শাখার বংশধরদের কেউ থেম্বু রাজবংশে আরোহণ করার অধিকার রাখেন না, কিন্তু উত্তরাধিকারসূত্র রাজকীয় উপদেষ্টা হয়ে থাকেন।
ম্যান্ডেলার বাবা গাদলা হেনরি মপাকানইসা ম্যান্ডেলা (১৮৮০-১৯২৮) ম্‌ভেজো গ্রামের মোড়ল ও শাসকের উপদেষ্টা হিসেবে দায়িত্ব পালন করেন। একজন শ্বেতাঙ্গ ম্যাজিস্ট্রেট কর্তৃক তার পূর্ববর্তী পদাধিকারী দুর্নীতির দায়ে পদচ্যুত হলে তিনি ১৯১৫ সালে এই পদে আসীন হন। ১৯২৬ সালে গাদলাও দুর্নীতির দায়ে পদচ্যুত হন, তবে ম্যান্ডেলাকে বলা হয়েছিল যে ঔপনিবেশিক শাসকদের বিরাগভাজন হওয়ায় ও ম্যাজিস্ট্রেটের চাহিদা পূরণ করতে না পারায় তার পিতাকে পদচ্যুত হয়েছিলেন। তিনি তখন তার পরিবারসহ কুনু গ্রামে বসতি স্থাপন করেন। পদচ্যুত হওয়া সত্ত্বেও গাদলা ইনকোসিদের প্রিভি কাউন্সিলের সদস্য ছিলেন এবং থেম্বুর শাসনকর্তা হিসাবে জোঙ্গিন্তাবা দালিন্দ্যেবোকে নির্বাচিত করায় ভূমিকা রাখেন। গাদলা ছিলেন কাতামা দেবতার অনুসারী। তার চার স্ত্রী, চার পুত্র ও নয় কন্যা ছিল। তারা সকলেই ভিন্ন ভিন্ন গ্রামে বাস করতেন। ম্যান্ডেলার মাতা ছিলেন গাদলার তৃতীয় স্ত্রী নোসেকেনি ফ্যানি। ফ্যানি ছিলেন ম্‌পেম্ভু খোসা গোত্রের ন্‌কেদামার কন্যা।
শৈশব: ১৯১৮-১৯৩৪
ম্যান্ডেলা পরবর্তী কালে বলেন যে তার প্রারম্ভিক জীবন ঐতিহ্যবাহী থেম্বু প্রথা ও নিষেধে জেলে আবদ্ধ ছিল। তার শৈশব কাটে তার দুই বোনের সাথে তার মাতামহের বাড়ি কুনু গ্রামে। তার পিতামাতা দুজনেই অশিক্ষিত ছিলেন। তার মাতা খ্রিস্টান ধর্মে বিশ্বাসী ছিলেন এবং তিনি ম্যান্ডেলার যখন সাত বছর বয়স, তখন তাকে স্থানীয় মেথডিস্ট বিদ্যালয়ে পাঠান। তিনি তার পরিবারের প্রথম সদস্য যিনি স্কুলে পড়াশোনা করেছেন। ম্যান্ডেলা রাজপ্রাসাদের কাছে একটি মিশনারি স্কুলে পড়াশোনা করেন। মেথডিস্ট হিসেবে অভিসিঞ্চিত ম্যান্ডেলাকে স্কুলে পড়ার সময়ে তার শিক্ষিকা ম্‌দিঙ্গানে তার ইংরেজি নাম রাখেন "নেলসন"। ম্যান্ডেলার বয়স যখন ৯ বছর, তখন তার পিতা কুনুতে আসেন। সেখানেই তিনি এক চিকিৎসার অযোগ্য এক রোগে মারা যান। ম্যান্ডেলার ধারণা তিনি যক্ষ্মা রোগে মারা গিয়েছিলেন। ম্যান্ডেলা পরবর্তী কালে বলেন তিনি বংশ পরম্পরা অনুযায়ী তার পিতার "বিদ্রোহচারণ" ও "পক্ষপাতহীনতার একগুঁয়ে জ্ঞান" লাভ করেছিলেন।
ক্লার্কবারি, হেল্ডটাউন ও ফোর্ট হেয়ার: ১৯৩৪-১৯৪০
thumb|left|upright|১৯৩৭ সালে উমতাতায় তোলা একটি ছবিতে ম্যান্ডেলা। থেম্বু রাজদরবারের প্রিভি কাউন্সিলর হওয়ার জন্য প্রয়োজনীয় দক্ষতা অর্জনের লক্ষ্যে ১৯৩৩ সালে ম্যান্ডেলা এঙ্গকোবোর ক্লার্কবারি মেথডিস্ট উচ্চ বিদ্যালয়ে মাধ্যমিক শিক্ষা গ্রহণের জন্য ভর্তি হন। পশ্চিমা-ধারার এই প্রতিষ্ঠানটি কৃষ্ণাঙ্গ আফ্রিকানদের জন্য থেম্বুল্যান্ডের সর্ববৃহৎ বিদ্যালয়। সেখানে ম্যান্ডেলা ৩ বছরের জায়গায় মাত্র ২ বছরেই জুনিয়র সার্টিফিকেট পরীক্ষায় পাস করেন। ১৯৩৭ সালে ম্যান্ডেলা ফোর্ট বোফোর্ট শহরের মিশনারি শিক্ষাপ্রতিষ্ঠান হেল্ডটাউন স্কুলে ভর্তি হন। জাস্টিসসহ থেম্বু রাজপরিবারের অধিকাংশ সদস্য এখানেই পড়াশোনা করত। এই বিদ্যালয়ের প্রধান শিক্ষক ইংরেজি সংস্কৃতি ও সরকারের প্রতি গুরুত্ব আরোপ করতেন, কিন্তু ম্যান্ডেলা স্থানীয় আফ্রিকান সংস্কৃতির প্রতি আগ্রহী ছিলেন। এইখানের তার প্রথম খোসা বংশের বাইরের কারও সাথে বন্ধুত্ব হয়, যে সতো ভাষী ছিল। এছাড়া এখানে তিনি তার প্রিয় একজন শিক্ষকের দ্বারা প্রভাবিত হন, যিনি খোসা বংশীয় হয়েও একজন সতোকে বিয়ে করে এই রীতি ভেঙ্গে দেয়। ম্যান্ডেলা হেল্ডটাউনে থাকাকালীন অবসর সময়ে দৌড় ও মুষ্টিযুদ্ধের মতো খেলাধুলায় নিয়মিত অংশ নিতে শুরু করেন।
জোঙ্গিন্তাবার সহায়তায় বিদ্যালয় থেকে পাস করার পর ম্যান্ডেলা ফোর্ট হেয়ার বিশ্ববিদ্যালয়ে ব্যাচেলর অব আর্টস কোর্সে ভর্তি হন। ফোর্ট হেয়ার হল পূর্ব কেপের অ্যালিসে অবস্থিত কৃষ্ণাঙ্গদের জন্য একটি অভিজাত শিক্ষা প্রতিষ্ঠান। এখানে ১৫০ জনের মত শিক্ষার্থী পড়াশোনা করত। এই বিশ্ববিদ্যালয়ে প্রথম বর্ষে তিনি ইংরেজি, নৃতত্ত্ব, রাষ্ট্রবিজ্ঞান, স্থানীয় প্রশাসন, ও রোমান ওলন্দাজ আইন বিষয়ে অধ্যয়ন করেন। তার লক্ষ্য ছিল স্বরাষ্ট্র মন্ত্রণালয়ের অনুবাদক বা কেরানি হওয়া। ম্যান্ডেলা ওয়েসলি হাউজ ছাত্রাবাসে থাকতেন এবং এখানেই তার নিজের গোত্রীয় কে. ডি. মাটানজিমা এবং অলিভার টাম্বোর সাথে তার বন্ধুত্ব হয়। টাম্বো আর ম্যান্ডেলা আজীবন ঘনিষ্ঠ বন্ধু ছিলেন এবং পরবর্তী দশকে কমরেড হন। অন্যদিকে কাইজার (কে ডি) মাটানজিমা ছিলেন ট্রান্সকেইয়ের সিংহাসনের উত্তরাধিকারী। এই বন্ধুর সঙ্গে ঘনিষ্ঠতার সুবাদেই পরবর্তীকালে ম্যান্ডেলা বান্টুস্থানের রাজনীতি ও নীতিনির্ধারণে জড়িত হন। তবে এসব নীতিমালার ক্ষেত্রে ম্যান্ডেলা ও মাটানজিমার মতবিরোধ হয়।
ম্যান্ডেলা বলরুম নৃত্য শিখেন, এবং নাট্য সংঘের মঞ্চস্থ আব্রাহাম লিঙ্কন সম্পর্কিত একটি নাটকে অভিনয় করেন। এছাড়া তিনি স্টুডেন্ট ক্রিশ্চিয়ান অ্যাসোসিয়েশনের অংশ হিসেবে স্থানীয় সম্প্রদায়ের জন্য বাইবেল শিক্ষার ব্যবস্থা করেন। যদিও তার বন্ধুরা আফ্রিকান ন্যাশনাল কংগ্রেসের সাথে জড়িত ছিলেন এবং ব্রিটিশ সাম্রাজ্য থেকে দক্ষিণ আফ্রিকার স্বাধীনতা চাইতেন, ম্যান্ডেলা সাম্রাজ্য-বিরোধী আন্দোলনের সাথে সহাবস্থান এড়িয়ে চলতেন, এবং দ্বিতীয় বিশ্বযুদ্ধ শুরু হলে তিনি ব্রিটিশদের যুদ্ধ প্রচেষ্টার প্রতি মৌখিক সমর্থন জানান। বিশ্ববিদ্যালয়ে প্রথম বর্ষের শেষে ম্যান্ডেলা বিশ্ববিদ্যালয় কর্তৃপক্ষের বিরুদ্ধে খাবারের মান নিয়ে শিক্ষার্থীদের প্রতিনিধি সংসদের ডাকা আন্দোলনে জড়িত হয়ে পড়েন। এর ফলে ফোর্ট হেয়ার তাকে চলে যেতে বলা হয়। শর্ত দেওয়া হয়, কেবল ছাত্র সংসদে নির্বাচিত সদস্য হতে পারলেই তিনি সেখানে ফেরত আসতে পারবেন। কিন্তু তিনি তার ডিগ্রি অর্জনের জন্য আর ফিরে আসেননি।
জোহানেসবার্গে আগমন: ১৯৪১-১৯৪৩
ম্যান্ডেলা ১৯৪০ সালের ডিসেম্বরে ফোর্ট হেয়ার ছাড়ার অল্প পরেই জানতে পারেন, জোঙ্গিন্তাবা তার সন্তান জাস্টিস (যুবরাজ ও সিংহাসনের উত্তরাধিকারী) এবং ম্যান্ডেলার বিয়ে ঠিক করার ঘোষণা দিয়েছেন। ম্যান্ডেলা ও জাস্টিস এভাবে বিয়ে করতে রাজি ছিলেননা। তাই তারা দুজন কুইন্সটাউন হয়ে জোহানেসবার্গে চলে যান। তারা ১৯৪১ সালের এপ্রিলে জোহানেসবার্গে পৌঁছান। সেখানে ম্যান্ডেলা শুরুতে একটি খনিতে প্রহরী হিসেবে কাজ নেন। সেখানে তিনি প্রথমবারের মত দক্ষিণ আফ্রিকার পুঁজিবাদী কার্যক্রম দেখতে পান। তবে অল্পদিন পরেই খনির মালিক ইদুনা জেনে যান যে, ম্যান্ডেলা বিয়ে এড়াতে জোঙ্গিন্তাবার কাছ থেকে পালিয়ে এসেছেন। এটা জানার পর খনি কর্তৃপক্ষ ম্যান্ডেলাকে ছাঁটাই করেন। তিনি তার এক আত্মীয়ের সাথে জর্জ গচ টাউনশিপে থাকা শুরু করেন, যিনি তাকে স্থাবর সম্পত্তি ব্যবসায়ের সাথে জড়িত ও আফ্রিকান ন্যাশনাল কংগ্রেসের কর্মী ওয়াল্টার সিসুলুর সাথে পরিচয় করিয়ে দেন। সিসুলু ম্যান্ডেলাকে ইহুদি উদারপন্থী ল্যাজার সিডেল্‌স্কি পরিচালিত জোহানেসবার্গের আইনি প্রতিষ্ঠান উইটকিন, সিডেল্‌স্কি অ্যান্ড এডেলম্যানে কেরানি হিসেবে চাকুরি পেতে সহায়তা করেন। এই প্রতিষ্ঠানে কাজ করার সুবাদে তিনি গৌর রাডেবে এবং নাট্য ব্রেগম্যানের সাথে পরিচিত হন। রাডেবে ছিলেন এএনসি ও কমিউনিস্ট পার্টির খোসা সদস্য এবং ব্রেগম্যান ছিলেন একজন ইহুদি কমিউনিস্ট, যিনি ম্যান্ডেলার প্রথম শ্বেতাঙ্গ বন্ধু। ম্যান্ডেলা কমিউনিস্ট পার্টির সমাবেশে অংশগ্রহণ করতেন, যেখানে তিনি ইউরোপীয়, আফ্রিকান, ভারতীয় ও বিভিন্ন বর্ণের মানুষদের সম-মিশ্রণ দেখে মুগ্ধ হন। তিনি পরবর্তী কালে বলেন তিনি এই দলে যোগ দেননি কারণ এই দলের নাস্তিক্যবাদ তার খ্রিস্টধর্মের বিশ্বাসের সাথে সাংঘর্ষিক এবং তিনি মনে করেন দক্ষিণ আফ্রিকার সংগ্রামের মূল কারণ বর্ণবৈষম্য, শ্রেণিভিত্তিক দ্বন্দ্ব নয়। এই সময়ে ম্যান্ডেলা তার উচ্চ শিক্ষা চালু রাখার জন্য ইউনিভার্সিটি অব সাউথ আফ্রিকার দূরশিক্ষণ কার্যক্রমের ভর্তি হন।
স্বল্প পারিশ্রমিকে চাকরি করা ম্যান্ডেলা জোহানেসবার্গের উত্তরের দিকের শহর আলেক্সান্দ্রাতে এক খোমা পরিবারের বাড়িতে একটি কক্ষে বাস করতেন। দারিদ্রে জর্জরিত এবং অপরাধ ও দূষণেরঙ্গেই শহরটি ম্যান্ডেলার মনে বিশেষ জায়গা করে নিয়েছিল। দারিদ্রপীড়িত হওয়া স্বত্বেও অল্প কিছুদিনের জন্য একজন সোয়াজি তরুণীর সাথে তার প্রেমের সম্পর্ক গড়ে ওঠেছিল। অর্থ সঞ্চয় ও জোহানেসবার্গের নিকটে থাকার লক্ষ্যে তিনি ভিটভাটারস্র্যান্টে নেটিভ লেবার অ্যাসোসিয়েশনের প্রাঙ্গণে বিভিন্ন গোত্রের খনিকর্মীদের সাথে বসবাস শুরু করেন। এই প্রাঙ্গণে বিভিন্ন প্রধান ব্যক্তিবর্গ আসতেন, এরই ফলে তিনি একবার বসতোল্যান্ডের রানীর প্রতিনিধির সাথে সাক্ষাৎ করেছিলেন। ১৯৪১ সালের শেষভাগে জোঙ্গিতাবা জোহানেসবার্গে আসেন এবং থেম্বুল্যান্ডে ফিরে যাওয়ার পূর্বে তিনি ম্যান্ডেলাকে পালিয়ে আসার জন্য ক্ষমা করে দেন। থেম্বুল্যান্ডে যাওয়ার পর ১৯৪২ সালের শীতকালে তিনি মারা যান। ম্যান্ডেলা ও জাস্টিস শেষকৃত্যের একদিন পরে সেখানে পৌঁছান। ১৯৪৩ সালের শুরুতে স্নাতক ডিগ্রি লাভ করার পর ম্যান্ডেলা জোহানেসবার্গে ফিরে আসেন এবং থেম্বুল্যান্ডের প্রিভি কাউন্সিলর হওয়ার পরিবর্তে আইনজীবী হিসেবে তার রাজনৈতিক পথ অনুসরণ করেন। তিনি এই প্রসঙ্গে পরবর্তী কালে বলেন যে তিনি কোন আগমন বার্তা পাননি, কিন্তু তিনি নিজেকে এই কাজ জড়িয়ে ফেলেন এবং অন্য কিছু করতে পারতেন না বলে মনে করেন।
আইন অধ্যয়ন ও এএনসি ইয়ুথ লিগ: ১৯৪৩-১৯৪৯
ম্যান্ডেলা ভিটভাটারস্র্যান্ট বিশ্ববিদ্যালয়ে আইন বিষয়ে স্নাতকোত্তর পড়াশোনা শুরু করেন। এখানে তিনিই একমাত্র কৃষ্ণাঙ্গ আফ্রিকান শিক্ষার্থী ছিলেন এবং বর্ণবাদের শিকার হন। এখানে উদারপন্থী ও কমিউনিস্ট ইউরোপীয়, ইহুদি ও ভারতীয় শিক্ষার্থীদের সাথে তার বন্ধুত্ব হয়, তাদের মধ্যে ছিলেন জো স্লোভো, হ্যারি শোয়ার্জ এবং রুথ ফার্স্ট। পরবর্তী কালে এই বন্ধুরা বর্ণবাদবিরোধী আন্দোলনে সক্রিয় কর্মী হিসেবে অংশ নেন। রাজনীতির সাথে অধিকতর সম্পৃক্ত হয়ে ম্যান্ডেলা ১৯৪৩ খ্রিষ্টাব্দের আগস্ট মাসে বাসের ভাড়া বৃদ্ধির প্রতিবাদে ধর্মঘটে যোগ দেন। আফ্রিকান ন্যাশনাল কংগ্রেসে যোগ দিয়ে তিনি ওয়াল্টার সিসুলুর দ্বারা প্রভাবিত হন এবং তার পুরনো বন্ধু অলিভার টাম্বোসহ অন্যান্য সক্রিয় কর্মীদের নিয়ে সিসুলুর ওরল্যান্ডোর বাড়িতে সময় কাটাতেন। ১৯৪৩ খ্রিষ্টাব্দে ম্যান্ডেলা আফ্রিকান জাতীয়তাবাদের "আফ্রিকানিস্ট" শাখার সাথে সম্পৃক্ত এএনসির সদস্য অ্যান্টন লেম্বেডের সাথে সাক্ষাৎ করেন। আফ্রিকান জাতীয়তাবাদ উপনিবেশিকতা ও সাম্রাজ্যবাদ বা কমিউনিস্টদের সাথে সম্পৃক্ততার ঘোর বিরোধী ছিল। কৃষ্ণাঙ্গের বাইরে ও কমিউনিস্টদের সাথে তার বন্ধুত্ব থাকা স্বত্ত্বেও ম্যান্ডেলা লেম্বেডের মতাদর্শকে গ্রহণ করেন এবং মনে করেন কৃষ্ণাঙ্গ আফ্রিকানদের পুরোপুরিভাবে স্বাধীন হতে হবে। তাদের বশ্যতা স্বীকারের বিপরীতে আফ্রিকানদের গণ-আন্দোলনের জন্য তরুণ শাখার গুরুত্ব অনুধাবণ করে এএনসির সভাপতি আলফ্রেড বিটিনি জুমার সাথে আলোচনা করতে ম্যান্ডেলা একটি প্রতিনিধি দলের সাথে জুমার সোফিয়াটাউনের বাড়িতে যান। ১৯৪৪ সালের পুণ্য রবিবারে বান্টু মেন্‌স সোশ্যাল সেন্টারে আফ্রিকান ন্যাশনাল কংগ্রেস ইয়ুথ লিগ প্রতিষ্ঠিত হয়। প্রতিষ্ঠাকালীন সভাপতি হন লেম্বেড এবং ম্যান্ডেলা এই দলের কার্যনির্বাহী কমিটির সদস্য হন।
থাম্ব|বাম|১৯৪৪ সালের জুলাই মাসে ম্যান্ডেলা ও ইভলিন, বান্টু মেন্‌স সোশ্যাল সেন্টারে ওয়াল্টার ও আলবার্টিনা সিসুলুর বিয়ের পার্টিতে। সিসুলুর বাড়িতে ম্যান্ডেলা ইভলিন মেসের সাথে পরিচিত হন। মেস ছিলেন প্রশিক্ষণাধীন নার্স ও এএনসি কর্মী। তিনি ট্রান্সকেইয়ের এংকোবোর থেকে এসেছিলেন। তাদের মধ্যে অচিরেই সম্পর্ক তৈরি হয় এবং ১৯৪৪ সালের অক্টোবরে তারা বিবাহ বন্ধনে আবদ্ধ হন। শুরুতে তারা মেসের এক আত্মীয়ের বাড়িতে থাকতেন। পরে ১৯৪৬ খ্রিষ্টাব্দের গোড়ার দিকে অরল্যান্ডো শহরে একটি ভাড়া বাড়িতে চলে যান। তাদের প্রথম সন্তান, মাদিবা "থেম্বি" থেম্বেকিলে, ১৯৪৫ খ্রিষ্টাব্দের ফেব্রুয়ারি মাসে জন্মগ্রহণ করে। এরপর ১৯৪৭ সালে তাদের কন্যা, মাকাজিউই, জন্মগ্রহণ করে, কিন্তু মেনিনজাইটিসে আক্রান্ত হয়ে মাত্র নয় মাস বয়সে মারা যায়। ম্যান্ডেলা তার মাতা ও বোন লিবিকে তার সাথে থাকার জন্য আমন্ত্রণ জানান।
১৯৪৭ খ্রিষ্টাব্দের জুলাই মাসে ম্যান্ডেলা অসুস্থ লেম্বেডকে দেখতে হাসপাতালে যান। লেম্বেড সেখানে মারা যান। ম্যান্ডেলা এএনসি ইয়ুথ লিগের সভাপতি হন। পিটার ম্‌দা কমিউনিস্ট ও কৃষ্ণাঙ্গ ব্যতীত অন্যদের সাথে সহযোগিতার আশ্বাস দেন। ম্যান্ডেলা ম্‌দার এই প্রস্তাবে অস্বীকৃতি জানান এবং ১৯৪৭ সালের ডিসেম্বর মাসে এএনসি ইয়ুথ লিগ থেকে কমিউনিস্টদের বহিষ্কার করার ব্যর্থ চেষ্টা চালান। তার মতে কমিউনিস্টদের মতাদর্শ ছিল অ-আফ্রিকান। ১৯৪৭ খ্রিষ্টাব্দে ম্যান্ডেলা এএনসির ট্রান্সভাল প্রদেশ শাখার নির্বাহী কমিটিতে নির্বাচিত হন এবং আঞ্চলিক সভাপতি সি. এস. রামোহানোর অধীনে দায়িত্ব পালন করেন। যখন রামোহানো কমিটির বিরুদ্ধে গিয়ে ভারতীয় ও কমিউনিস্টদের সহযোগিতার ইচ্ছাপোষণ করেন, তাকে পদত্যাগ করতে বাধ্য করা সদস্যদের মধ্যে ম্যান্ডেলা অন্যতম ছিলেন।
১৯৪৮ খ্রিষ্টাব্দের দক্ষিণ আফ্রিকার সাধারণ নির্বাচনে কেবল শ্বেতাঙ্গদের ভোট দেওয়ার অনুমতি ছিল। দানিয়েল ফ্রঁসোয়া মালানের নেতৃত্বে আফ্রিকানদের নিয়ন্ত্রিত হেরেনিজ নাসিওনালে পার্টি নির্বাচনে জয়লাভ করে। তারা আফ্রিকানার পার্টির সাথে যুক্ত হয়ে ন্যাশনাল পার্টি গঠন করে। এই দলটি বর্ণবাদে বিশ্বাসী ছিল এবং বিভিন্ন জাতিকে আলাদা করে রাখার পক্ষপাতী ছিল। ন্যাশনাল পার্টির ক্ষমতায় আসার প্রেক্ষাপটে ম্যান্ডেলা সক্রিয়ভাবে রাজনীতিতে জড়িয়ে পড়েন। এই সম্মেলনে মুক্তি সনদ প্রণয়ন করা হয়, যা ছিল দক্ষিণ আফ্রিকায় বর্ণবাদবিরোধী আন্দোলনের মূল ভিত্তি।  এএসনিতে ম্যান্ডেলার প্রভাব আরও বাড়তে থাকলে তিনি ও তার দলের সদস্যরা সরাসরি বর্ণবাদবিরোধী আন্দোলনের সক্রিয় হয়ে পড়েন। সেই কার্যাবলির মধ্য উল্লেখযোগ্য ছিল দক্ষিণ আফ্রিকার ভারতীয় সম্পদ্রায়ের কৌশল অনুসারে বর্জন ও ধর্মঘট ডাকা। জুমা এইসব কার্যক্রমকে সমর্থন দেননি এবং তাকে ভোটের মাধ্যমে সভাপতি পদ থেকে বরখাস্ত করা হয়। জেমস মরোকা তার স্থলাভিষিক্ত হন এবং বিপ্লবী নির্বাহী সদস্য হিসেবে যুক্ত হন সিসুলু, ম্‌দা, ট্যাম্বো, ও গডফ্রি পিটজে। এই সময়ে রাজনীতিতে সক্রিয় হয়ে ওঠায় ম্যান্ডেলা তৃতীয় বারের মত ভিটভাটারস্র্যান্টে শেষ বর্ষে অকৃতকার্য হন। ১৯৪৯ সালের ডিসেম্বরে তিনি বিশ্ববিদ্যালয়ের ডিগ্রি নেওয়ার পরিকল্পনা বাদ দেন।
প্রকাশ্যে বিরোধিতা ও এএনসির সভাপতিত্ব: ১৯৫০-১৯৫৪
থাম্ব|আফ্রিকান ন্যাশনাল কংগ্রেস (এএনসি)-এর পতাকা; কালো অংশ কৃষ্ণাঙ্গ ব্যক্তিদের জন্য, সবুজ অংশ দেশের ভূমির জন্য, সোনালি অংশ আফ্রিকার সম্পদের জন্য। ম্যান্ডেলা ১৯৫০ খ্রিষ্টাব্দের মার্চ মাসে আফ্রিকান ন্যাশনাল কংগ্রেস (এএনসি)-এর জাতীয় নির্বাহী হিসেবে জুমার স্থলাভিষিক্ত হন, এবং একই বছর এএনসির যুব লীগের জাতীয় সভাপতি নির্বাচিত হন। মার্চ মাসে জোহানেসবার্গে মুক্ত আলোচনা সম্মেলন অনুষ্ঠিত হয়, যেখানে আফ্রিকান, ভারতীয় ও কমিউনিস্ট কর্মীরা একত্রিত হয়ে বর্ণবাদ বিরোধী আন্দোলন ও শ্বেতাঙ্গদের সংখ্যালঘু আইনের বিরুদ্ধে মে দিবসের সাধারণ ধর্মঘটের ডাক দেয়। ম্যান্ডেলা এই ধর্মঘটের বিরোধিতা করেন, কারণ এটি বিভিন্ন উপজাতির সংমিশ্রণে ডাকা এবং এএনসির নেতৃত্বে ছিল না। কিন্তু অধিকাংশ কৃষ্ণাঙ্গ শ্রমিকেরা এতে অংশ নেয়, ফলে পুলিশি দমন-পীড়ন বেড়ে যায় এবং সকল প্রকার বিপ্লবী দলকে প্রতিহত করতে কমিউনিজম দমন আইন, ১৯৫০ চালু করা হয়। ১৯৫১ সালে এএনসির জাতীয় সম্মেলনে তিনি জাতিগত সম্মিলিত দল গঠনের বিরুদ্ধে যুক্তি প্রদর্শন করেন, তবুও সর্বাধিক ভোট পেয়ে নির্বাচিত হন।
এরপর ম্যান্ডেলা লেম্বেডের আফ্রিকানবাদের ধারণা বাতিল করেন এবং বর্ণবাদের বিরুদ্ধে বহু-উপজাতীয় দলের ধারণাটি গ্রহণ করেন। তার বন্ধু মোজেস কোটানে এবং সোভিয়েত ইউনিয়নের জাতীয় মুক্তি সংগ্রামে সমর্থন থেকে অনুপ্রাণিত হয়, কমিউনিজমের প্রতি তার ভুল ধারণা ভাঙ্গে এবং তিনি কার্ল মার্ক্স, ভ্লাদিমির লেনিন, ও মাও জেদঙের রচনাবলি পড়তে শুরু করেন। ফলে তিনি দ্বান্দ্বিক বস্তুবাদের জন্য মার্ক্সবাদী দর্শন গ্রহণ করেন। কমিউনিজম সম্পর্কে মন্তব্য করতে গিয়ে তিনি পরবর্তী কালে বলেন শ্রেণিহীন সমাজের ধারণাটি তাকে আকৃষ্ট করে, যা তার কাছে ঐতিহ্যবাহী আফ্রিকান সংস্কৃতির সমতুল্য বলে মনে হয়। ১৯৫২ খ্রিষ্টাব্দের এপ্রিল মাসে ম্যান্ডেলা এইচ.এম. ব্যাজনার ল ফার্মে কাজ শুরু করেন, যার মালিক ছিলেন একজন কমিউনিস্ট। কাজের প্রতি তার দায়িত্ববোধ ও রাজনৈতিক কার্যাবলির কারণে তিনি তার পরিবারের সাথে সময় কাটাতে পারতেন না।
১৯৫২ খ্রিষ্টাব্দে এএনসি ভারতীয় ও কমিউনিস্টদের নিয়ে সম্মিলিতভাবে প্রকাশ্যে বিরোধিতার প্রস্তুতি নেয়, এবং স্বেচ্ছাসেবক নিয়োগের লক্ষ্যে জাতীয় স্বেচ্ছাসেবক বোর্ড গঠন করে। এই আন্দোলনের মূলত মহাত্মা গান্ধীর দর্শন দ্বারা প্রভাবিত অহিংস আন্দোলনের নীতিকে গ্রহণ করে বর্ণবাদের বিরোধিতা করেছিল। কয়েকজন এই দর্শনকে নৈতিক বিবেচনায় সমর্থন করেছিলেন, কিন্তু ম্যান্ডেলা এই দর্শনকে প্রায়োগিক বলে গণ্য করেন। ২২শে জুন ডারবানে এক মিছিলে ম্যান্ডেলা ১০,০০০ লোকের এক সমাবেশ সহযোগে বিক্ষোভ মিছিল শুরু করলে তাকে গ্রেফতার করা হয় এবং অল্প সময়ের জন্য মার্শাল স্কয়ার কারাগারে বন্দি রাখা হয়। এই সকল কার্যাবলি ম্যান্ডেলাকে দক্ষিণ আফ্রিকার কৃষ্ণাঙ্গ রাজনৈতিক ব্যক্তিদের মধ্যে খ্যাতি পাইয়ে দেয়। আরও বিক্ষোভের পর এএনসির সদস্য ২০,০০০ থেকে ১০০,০০০ বৃদ্ধি পায়। সরকার গণ-গ্রেফতার শুরু করে এবং মার্শাল আইন জারি অনুমতি সাপেক্ষে জন-নিরাপত্তা আইন, ১৯৫৩ চালু করে। মে মাসে কর্তৃপক্ষ ট্রান্সভাল এএনসির সভাপতি জে. বি. মার্কসের জনসম্মুখে উপস্থিতি নিষিদ্ধ করে দেয়। তার পদে থেকে কাজ বজায় রাখতে না পারায় তিনি ম্যান্ডেলাকে তার উত্তরসূরি হিসেবে সুপারিশ করেন। আফ্রিকানপন্থীরা তার প্রার্থিতার বিরোধিতা করলেও ম্যান্ডেলা অক্টোবরে অঞ্চলিক সভাপতি হিসেবে নির্বাচিত হন। বিভিন্ন কর্মকাণ্ডে উগ্র আফ্রিকানপন্থী উপদলের কৃষ্ণাঙ্গ কর্মীরা বাধা দিতে শুরু করে। আফ্রিকানবাদীরা বর্ণবাদী শ্বেতাঙ্গ সরকারের বিরুদ্ধে চরমপন্থী আন্দোলনের পক্ষপাতী ছিল।
গণ-কংগ্রেস ও রাষ্ট্রদ্রোহের মামলা: ১৯৫৫-১৯৬১
১৯৫৫ খ্রিষ্টাব্দের জনগণের সম্মেলনে তিনি গুরুত্বপূর্ণ ভূমিকা নেন। এএনসি-র নেতা অ্যালবার্ট লুথুলি, অলিভার ট্যাম্বো ও ওয়াল্টার সিসুলু অনুভব করেন, আফ্রিকানিস্টরা এই আন্দোলনে খুব তাড়াহুড়া করছে, আর তাদের নেতৃত্বকে অস্বীকার করছে। তার বন্ধু আইনজীবী অলিভার টাম্বো মিলে ম্যান্ডেলা অ্যান্ড টাম্বো নামের আইনি প্রতিষ্ঠানটি পরিচালনা করতেন। এই প্রতিষ্ঠানটি উকিল নিয়োগ করার মতো টাকা নেই, এমন দরিদ্র কৃষ্ণাঙ্গ আফ্রিকানদের স্বল্প মূল্যে আইনগত সাহায্য প্রদান করত। দক্ষিণ আফ্রিকার বর্ণবাদী শ্বেতাঙ্গ সরকার ১৯৫৬ খ্রিষ্টাব্দের ৫ ডিসেম্বর তারিখে ম্যান্ডেলাসহ ১৫০ জন বর্ণবাদবিরোধী কর্মীকে দেশদ্রোহিতার অপরাধে গ্রেপ্তার করে। এই মামলাটি সুদীর্ঘ ৫ বছর ধরে (১৯৫৬-১৯৬১) চলে, কিন্তু মামলার শেষে সব আসামি নির্দোষ প্রমাণিত হন। ১৯৬১ খ্রিষ্টাব্দে ম্যান্ডেলা এএনসি-র সশস্ত্র অঙ্গসংগঠন উমখোন্তো উই সিযওয়ে (অর্থাৎ "দেশের বল্লম", সংক্ষিপ্ত নাম MK)-এর নেতৃত্ব গ্রহণ করেন। তিনি ছিলেন এই সংগঠনের সহ-প্রতিষ্ঠাতা। তিনি বর্ণবাদী সরকার ও তার সেনাবাহিনীর বিরুদ্ধে অন্তর্ঘাতী ও চোরাগোপ্তা হামলা পরিকল্পনা ও সমন্বয় করেন। এতে বর্ণবাদী সরকার পিছু না-হটলে প্রয়োজনবোধে গেরিলা যুদ্ধে যাওয়ার জন্যও ম্যান্ডেলা পরিকল্পনা করেন। এছাড়া ম্যান্ডেলা বিদেশে এমকে-র জন্য অর্থ জোগাড় ও সামরিক প্রশিক্ষণের ব্যবস্থা করার জন্য কাজ শুরু করেন।
ম্যান্ডেলা নিজে তার এই সশস্ত্র আন্দোলনকে বর্ণবাদের বিরুদ্ধে নিতান্তই শেষ চেষ্টা বলে অভিহিত করেন। দক্ষিণ আফ্রিকা সরকারের দীর্ঘদিন ধরে চলতে থাকা নিপীড়ন ও অত্যাচারের বিরুদ্ধে অহিংস আন্দোলন সফল হবেনা বলে তিনি উপলব্ধি করেন এবং এ জন্যই সশস্ত্র আন্দোলনের পথ বেছে নেন।
পরবর্তীকালে বিশ শতকের আটের দশকে এমকে বর্ণবাদী সরকারের বিরুদ্ধে গেরিলা যুদ্ধ শুরু করে। এতে অনেক বেসামরিক লোক হতাহত হন। ম্যান্ডেলা পরে স্বীকার করেন, বর্ণবাদের বিরুদ্ধে সংগ্রাম চালাতে গিয়ে এএনসি অনেক সময় মানবাধিকার লঙ্ঘন করেছে। বর্ণবাদের অবসানের পরে দক্ষিণ আফ্রিকার ট্রুথ অ্যান্ড রিকনসিলিয়েশন কমিশন (সত্য ও আপোস কমিশন)-এর রিপোর্ট থেকে এএনসি-র অনেক নেতা এই বিষয়ের তথ্য অপসারণ করতে চেয়েছিল--ম্যান্ডেলা এর তীব্র সমালোচনা করেন।
২০০৮ খ্রিষ্টাব্দের জুলাই পর্যন্ত ম্যান্ডেলা ও এএনসি কর্মীরা মার্কিন যুক্তরাষ্ট্রে প্রবেশ করা থেকে নিষিদ্ধ ছিল। কেবলমাত্র নিউ ইয়র্কে জাতিসংঘের সদর দপ্তরে তাদের আসার অনুমতি ছিল। এর কারণ ছিল ম্যান্ডেলার ষাটের দশকের সশস্ত্র আন্দোলনের কারণে দক্ষিণ আফ্রিকার তদানীন্তন সরকার ম্যান্ডেলা ও এএনসিকে সন্ত্রাসবাদী হিসাবে ঘোষণা করেছিল। ২০০৮ খ্রস্টাব্দের জুলাইতে এসেই কেবল ম্যান্ডেলাকে মার্কিন যুক্তরাষ্ট্র সরকারের প্রণীত সন্ত্রাসবাদীদের তালিকা থেকে সরিয়ে নেওয়া হয়।